Document ID: 32004R0507

Κανονισμός (ΕΚ) αριθ. 507/2004 της Επιτροπής
της 18ης Μαρτίου 2004
για καθορισμό του βαθμού στον οποίο μπορούν να γίνουν δεκτές οι αιτήσεις για δικαιώματα εισαγωγής, οι οποίες υπεβλήθησαν τον Μάρτιο του 2004 για τα νεαρά αρσενικά βοοειδή που προορίζονται γα πάχυνση
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1254/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του βοείου κρέατος(1),
τον κανονισμό (ΕΚ) αριθ. 977/2003 της Επιτροπής, της 6ης Ιουνίου 2003, για το άνοιγμα και τη διαχείριση δασμολογικής ποσόστωσης για εισαγαγή νεαρών αρσενικών βοοειδών που προορίζονται για πάχυνση (1η Ιουλίου 2003 έως 30 Ιουνίου 2004)(2), και ιδίως το άρθρο 4 παράγραφος 5 δεύτερο εδάφιο,
Εκτιμώντας τα ακόλουθα:
(1) Το άρθρο 9 παράγραφος 1 του κανονισμού (ΕΚ) αριθ. 977/2003 προβλέπει νέα χορήγηση των ποσοτήτων για τις οποίες οι αιτήσεις πιστοποιητικών εισαγωγής δεν υποβλήθηκαν στις 6 Φεβρουαρίου 2004.
(2) Το άρθρο 1 του κανονισμού (ΕΚ) αριθ. 279/2004 της Επιτροπής(3), καθορίζει τις ποσότητες νεαρών αρσενικών βοοειδών που προορίζονται γα πάχυνση που μπορούν να εισάγονται υπό ειδικούς όρους έως τις 30 Ιουνίου 2004.
(3) Οι ποσότητες για τις οποίες ζητήθηκε η χορήγηση δικαιωμάτων εισαγωγής υπερβαίνουν τις διαθέσιμες ποσότητες στην περίπτωση αυτή, πρέπει να μειωθούν κατ' αναλογία οι ζητούμενες ποσότητες σύμφωνα με τις διατάξεις του άρθρου 9 παράγραφος 6 και του άρθρου 4 παράγραφος 5, δεύτερο εδάφιο του κανονισμού (ΕΚ) αριθ. 977/2003,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κάθε αίτηση για χορήγηση δικαιωμάτων εισαγωγής που υποβάλλεται σύμφωνα με τις διατάξεις του άρθρου 9 του κανονισμού (ΕΚ) αριθ. 977/2003 ικανοποιείται έως 0,5328 % της ζητούμενης ποσότητας.
Άρθρο 2
Ο παρών κανονισμός αρχίζει να ισχύει στις 19 Μαρτίου 2004.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Μαρτίου 2004.

Labels: 3
6